
A házi kutya (Canis familiaris) a legrégibb háziállat. Mintegy tíz- 
ezer éve, a kőkor legvégén, az. újkőkor elején bukkan fel önálló 
fajként. Egyenes és az emberhez önként csatlakozott őse — amint 
ezt a kieli tudományegyetemen bebizónyították — egyedül és kizá- 
rólag a farkas (Canis lupus), de szinte bizonyos, hogy az egyéb 
kutyafélék — például sakál, coyote stb. — is szerepet kaptak az egyes 
fajták kialakulásában. Az ember jól kihasználta sokoldalú segítő- 
társát: vadászott, vagyonát őriztette vele, tereltette a nyájat, ellen- 
ségeire uszította, sőt egyes vidékeken a kutyahús még ma is kedvelt 
csemegének számít. Mint látjuk, elsősorban gazdasági hasznáért 
tartott az ember kutyát, s kizárólag használhatósága szerint válo- 
gatta ki a továbbtenyésztésre szánt egyedeket. Később határozot- 
tan elkülönítette egymástól az egyes fajtákat. 

A civilizáció, az egyre fokozódó városiasodás azonban jószeré- 
vel megfosztotta eredeti hivatásától a kutyákat, és a gazdasági 
állatok közül — kénytelen-kelletlen — , előléptek" a kedvtelésből tar- 
tott jószágok sorába. Ezzel azonban egy csöppet sem csökkent 
jelentőségük. Sőt! Talán soha nem ragaszkodtunk hozzájuk úgy, 
mint manapság. Ma már a kutya nem elsősorban munkájával, 
hanem megejtő lényével, hűségével lehet a városi, urbánus ember 
segítségére. Éppen ezért fontos, hogy ne csak szeressük, hanem 
megőrizzük, sőt ha lehet, továbbfejlesszük azokat a belső tulaj- 
donságokat, melyek igazán társunkká teszik őket. A tenyész- 
tés során érzelmeinket s a divatkívánalmakat vessük alá józan 
eszünknek. Magyarországon a Magyar Ebtenyésztők Országos 
Egyesülete (Budapest XI., Fadrusz u. 11/a) irányítja a kutya- 
tenyésztést, vezeti az ebtörzskönyvet, felvilágosítással és tanáccsal 
is szolgál a kutya iránt érdeklődőknek. 


VAD ÉS FÉLVAD KUTYÁK 


1. Dingó (Canis dingo). Rozsdásvörös vagy szürkés színű; 45—55 
cm magasságú, Ausztráliában élő, elvadult kutyaféle. Az ember 
hurcolta be mai elterjedési területére, de valószínűleg sosem volt 
igazi háziállat. Visszavadult a háziasulás, a domesztikáció kezde- 
tén. Ma igazi vadállat, üreginyulakra, kengurukra és egyéb erszé- 
nyes emlősökre vadászik. A juhnyájak hóhéra, s ezért a farmerek 
kíméletlenül pusztítják, ahol érik. Életmódja a farkaséhoz (lásd 
Vadak IX., 20. o.) hasonló, de gyávább, s értelmi képességei is 
fejletlenebbek az ordasénál. A fiatal dingó nagyon kedves jószág, 
ám felnőve bizalmatlanná, harapóssá, rendkívül önállóvá válik, 
ragadozó természete minduntalan kitör belőle. Állatkertekbe való, 
nem lakásba. A házi kutyával — ha kölyökkoruk óta együtt neve- 
lődnek — könnyen kereszteződik. Új-Guineában egy kisebb, szür- 
kés színű változatát találjuk. 


2. Pária kutyák. Változó nagyságú, bizonytalan eredetű, főleg a 
keleti nagyvárosok hulladékán élősködő, gazdátlan, falkába verő- 
dött, félig vad kutyák. A városok peremén tanyáznak, éjjelente a 
bazárokban és az utcákon portyáznak. Szelídebbek, bizalmasab- 
bak a dingónál, s többnyire igazi kutyaként viselkednek, ha valaki 
a házába fogadja őket. Életmódjukból, viselkedésükből következ- 
tethetünk a hajdani — még az átmeneti kőkorban az ember tanyája 
köré verődött — félvad kutyák életére. 


3. Masszai eb. Nem elkülönült fajta, inkább típus, azafrikai sztyepp- 
lakó népek 45-55 cm magas kutyája. Színe többnyire sárgás. Már 
igazi háziállat. A masszai gyerekeknek segít őrizni a zebucsordákat. 
Ősi típus, sok vonásában igen hasonlít az egykori futókutyákhoz, 
melyekből mai kopóink s vizsláink kialakultak. Az európai fajoktól 
eltérően a csecselégy által terjesztett álomkórral szemben ellenálló, 

KORCSOK 


Nem tiszta vérű fajták keresztezéseit, hanem helyi típusokat gyűj- 
töttünk ez alatt a név alatt egybe. Zömük természetesen számtalan 
, fajkutya" vérét is egyesíti magában, mégis szinte minden egyes vi- 
déknek, sőt gyakran egy-egy falunak is megvan a maga, minden 
többitől eltérő házőrző kutyája. Ezek közül hármat említünk. 


1. Alföldi házőrző kutya. Közepes termetű, 40 cm marmagas- 
ságú, a ház, a porta, ritkábban a tanya őrzésére használják. Sok 
közöttük a kisebb farkashoz vagy sakálhoz hajazó, ami nem csu- 
pán a néhány évtizeddel ezelőtti , farkaskutyakultusz"? következ- 
ménye. Főleg a hajdani mocsárvidékeken — különösen a Nagy- 
Sárrét vidékén — fordul elő leginkább, ott a , nádifarkastól" 
származtatják őket. Nem lehetetlen, hogy némi farkasvér csak- 
ugyan csörgedezik bennük, hiszen -— s éppen ez a farkastól való 
leszármazás egyik bizonyítéka — a , forgó" házi kutya szukával a 
farkas természetes körülmények között is párzik. A sakál nem, 
csak ha kölyökkoruktól kezdve együtt nevelik fel őket. 


2. Erdélyi pásztoreb (esztenakutya). Farkasoktól, medvéktől, juh- 
tolvajoktól védi a havasi legelőkön a nyájat. Nem tenyésztik elkü- 
lönítve, általában a legerősebb, legalább 55 cm magas, legvadabb, 
az ördögtől sem félő falusi kutyákat viszik fel az esztenákra, nyári 
szállásaikra tavasszal a hegyi pásztorok, a csobánok. Főleg a fehé- 
res egyedeket kedvelik, hiszen ezeket könnyű felismerni, ha farkas 
tör be s dúl a karámban. 

3. Schnauzer típusú házőrző kutya. 50 cm körüli marmagasságú. 
Főleg Észak-Dunántúlon fordul elő, valószínűleg a hajdani marha- 
kereskedők hozták magukkal. Zömök testalkatú, többnyire fekete. 
Pofaszakálla, természete is az óriás schnauzeréhez hasonlít. 

II. tábla 


TENYÉSZTETT KUTYÁK 


Vizslák. A léggyakrabban használt vadászkutyák. A megszimatolt 
apróvadat, például fácánt mozdulatlanná dermedve , állják". A le- 
lőtt vadat megkeresik, és gazdájukhoz viszik. Igen sokoldalúak, 
jól dolgoznak vízi vadászatokon is, de a sebesült nagyvadat is nyo- 
mon követik és megtalálják. Sok millió forint hasznot hajtanak, 
segítségük nélkül a meglőtt vadaknak kb. harmada elvész. Közép- 
termetűek, arányosak, szikárak, nagy, lelógó fülük van. Élén- 
kek, mégis kiegyensúlyozottak, szaglásuk kiváló, intelligensek és 
tanulékonyak. Számtalan fajtájukat tenyésztik, mi csak az általá- 
nosan elterjedteket említjük meg közülük. 


1. Rövid szőrű magyar vizsla. Jellegzetesen zsemlesárga színű, kö- 
zépnagy, 50-60 cm marmagasságú, 20-26 kg súlyú, rendkívül ele- 
gáns megjelenésű és mozgású, kedves, engedelmes természetű, még 
a vizslák közül is kitűnik intelligenciájával. Tiszta vérüként vi- 
szonylag rövid ideje, mintegy ötven éve tenyésztik. A vadászok 
egyöntetű véleménye szerint hazai vadászatainkra a legalkalma- 
sabb fajta. Napjainkban a magyar vizslát nemcsak az arra hiva- 
tott vadászok tenyésztik, s így eredeti tulajdonságaiból már 
sokat veszített. Egy-két tenyészet még jól őrzi a magyar vizsla 
vadászjellegét. Városi tenyészetekben túlfinomodik, betegségek 
iránt fogékonnyá válik, gyenge idegzetű lesz, noha szigorú és kö- 
vetkezetes tenyészkiválasztással a legjobb és a modern vadászatra 
legalkalmasabb vizslát lehetne faragni belőle. Az első lépéseket 
vadászaink már meg is tették ezen az úton; a magyar vizsla egyre 
népszerűbbé válik a világ vadászainak körében. A városi viszo- 
nyokat és a lakásban való tartást jól tűri. 

2. Drótszőrű magyar vizsla. Elsősorban szőrzete és erősebb cson- 
tozata különbözteti meg az előző fajtától. 

Angol vizslák. Eredetileg kizárólag az apróvad felkutatására és 
jelzésére — megállására - használták őket. Nevük is erre utal: to 
point — mutatni, to seat — ülni. Ma már - legalábbis Közép-Euró- 
pában - minden vadászmunkát el kell végezniük a lövés után is. 
Az egész világon elterjedt fajták, a hajdani angol gyarmatokon 
például mindenütt megtaláljuk őket. Sajnos a divat degenerálódó 
luxuskutyát faragott az angol vizslák zöméből. 


1. Pointer. A legrégibb — 250 éve tiszta vérüként tenyésztett —, rövid 
szőrű, fehér alapon fekete, vörös, sárga, barna foltos, esetleg egy- 
színű, jellegzetesen tört orrvonalú, igen elegáns, szép mozgású 
vizsla. A világ szinte valamennyi rövid szőrű vizslájának nemesí- 
téséhez fölhasználták, Marmagassága 60-70 cm. Nagyon intelli- 
gens, jó alkalmazkodóképességű, tanulékony, bár ném egy önfejű, 
kemény egyed is akad közöttük. Noha a városi tartást is jól tűri, 
főleg a vidéken élő vadászoknak ajánljuk. 


2. Gordon szetter. A skóciai Gordon herceg tenyészetében kiala- 
kított, 70 cm körüli marmagasságú, robusztus, hosszú szőrű, vö- 
rössel tűzött fekete színű fajta. Az időjárás viszontagságait jól tű- 
ri. Hatalmas méretei miatt ez az egyébként igen szép állat kényel- 
metlen társ egy városi lakásban. 


3. Angol szetter. Kékesfekete vagy narancsvörös foltokkal, pety- 
tyekkel tarkázott, hullámos, hosszú, fehér szőrű, 60-63 cm magas, 
igen elegáns fajta. Könnyen kezelhető, kiváló vadászeb volt, de 
mint a legtöbb szép küllemű fajta, egyre inkább divatkutyává 
válik. Nemesítése főleg Lawerack (1798-1877) nevéhez fűződik. 


4. Ír szetter. A legismertebb, behízelgő modorú, de rendkívül nya- 
kas, gyakran idegbeteg, máhagónivörös színű, 60-70 cm marma- 
gasságú, ma már kimondottan kedvtelésből tartott fajta. Elsősor- 
ban a nagy testű kutyákat kedvelő városlakóknak ajánljuk. 

IV. tábla 


Német vizslák. Eredeti hazájukban igen következetesen, a vadászok 
irányításával tenyésztett fajták. Elvárják tőlük, hogy minden fel- 
adatot, ami a vadászat során csak adódhat, legalább átlagszínvo- 
nalon megoldjanak. Ennek többnyire meg is felelnek. Mindent tud- 
nak, de csak elvétve kiválóak. Magyarországon nagyon népszerűek 
voltak. Ma is ismertek, de úgy tűnik, a magyar vizsla — mely 
minden tekintetben felveszi velük a versenyt — meglehetősen hát- 
térbe szorította őket. Vérbeli vadászkutyák, nemigen alkalmasak 
városban, illetve lakásban való tartásra. 


1. Rövid szőrű német vizsla. Rövid, tömött szőrű, csokoládébar- 
nától a világosderesig terjedő színű, 60-64 cm magas, erős, szikár 
vizsla. Farkát kurtítják. A nehézkes, durva és lassú ónémet vizs- 
lából nemesítették ki. Az itt-ott előforduló, porosz vizslának is 
nevezett, feketés vagy tiszta fekete változat visszaütés a fajta kite- 
nyésztéséhez sorozatosan felhasznált pointer elődökre. 


2. Hosszú szőrű német vizsla. Fürjészebekből, madarászkutyákból 
állították elő a század elején. 56-65 cm marmagasságú, erős, iz- 
mos, száraz fejű, sötét szemű, hullámos, hosszú szőrű, barna, bar- 
násderes, ritkábban tigriscsíkos vizslafajta. Zászlós farkát nem 
kurtítják. Legszívesebben vízi (vadliba, vadréce) és apróvad- 
(nyúl, fogoly, fácán) vadászatokon használják. 


3. Kis münsterlandi. Viszonylag kis termetű, 50 cm körüli mar- 
magasságú, hullámos, hosszú, fehér alapon barna foltos szőrzetű 
vizslaféle. Sokoldalú, bár meglehetősen önfejű vadászeb. Főleg 
kis termete miatt válik egyre népszerűbbé. Az első — és ez ideig az 
egyetlen -— fajta, amelynek teljesítményét elektromos számítógép- 
pel kiértékelték, s az eredmény alapján határozták meg a tenyész- 
kiválasztási módszert. 

V. tábla 


1. Drótszőrű német vizsla. Az időjárás viszontagságait jól tűrő, 
60-65 cm magas, durva szőrű, télen gyapjú aljszőrt növesztő, bar- 
nától világos vasderesig változó színű, erős, robusztus, gyakran 
szeszélyes vizslaféle, Erős szemöldöke, pofaszakálla jellemző a 
fajtára, farkát kurtítják. Lassúbb, gyengébb orrú a rövid szőrű 
változatnál. Az ugyancsak durva, de testhez simuló szőrzetű, pofa- 
szakáll és szemöldök nélküli változatot szálkás szőrűnek hívják, 
és megkülönböztetik a drótszőrűtől. A Cesky Fouczek csak árnya- 
latokban különbözik a drótszőrű német vizslától, egy Csehszlová- 
kiában elterjedt változatnak kell tekintenünk, bár az FCI — az Eb- 
tenyésztők Nemzetközi Szövetsége - által hivatalosan is elismert 
önálló fajta. 


2. Pudel pointer. A századforduló elején Hegewald és Oberlánder 
német vadászebtenyésztők pointert és tiszta vérű, nagy testű usz- 
kárt kereszteztek egymással. Az új fajta, a pointer nagyszerű orrát, 
az uszkár , elhozó-" és úszókedvét örökölte. 56-65 cm magas, erős, 
élénk, jó idegzetű, igen edzett, sűrű, erős szőrzetű fajta. Színe 
sötétbarnától cservörösig változó, farkát kurtítják. Elsősorban 
mezei és erdei munkája kiváló. 


3. Weimari vizsla. 1631-ben, Van Dyck, a híres flamand festő meg- 
festett egy egérszürke vizslát. A fajta azonban csak a XVIII. szá- 
zad végén alakult ki Weimarban. 60-70 cm marmagasságú, szikár, 
borostyán- vagy ritkábban vízkék szemszínű, ezüstös, őz- vagy 
egérszürke szőrű, gyakran sötétebb hátcsíkkal bíró fajta. Többnyi- 
re rövid szőrű változatát tenyésztik, de hosszú, sőt sörtés szőrvál- 
tozatban is előfordul. Ráménőssége miatt mint a hivatásos vadá- 
szok szolgálati kutyája szerzett hírnevet. Az USA-ban igen felka- 
pott fajta. Gyakoribb ott, mint eredeti hazájában. 

VI, tábla 


Retriver, elhozó ebek. Az angolok tenyésztették ki őket, hogy a 
pointer vagy a szetterek által megállt vadat a lövés után megkeres- 
sék, és a gazdájukhoz vigyék. Csak a lövés elhangzása után küldik 
keresni. Kiváló orruk van, s így a legritkább esetben vallanak 
kudarcot. Rendkívül kitartóak, lehetetlen feladatot nem ismernek. 
Nemegyszer órákig úszkálnak a jeges vízben, hogy összeszedjék a 
vadász által lelőtt vadkacsákat. Természettől fogva engedelme- 
sek és igen tanulékonyak. Társnak, barátnak is nagyszerűek. A két 
fajta tulajdonságai szinte teljesen azonosak, Magyarországon saj- 
nos szinte alig ismerik őket, egy-két Labrador retriver ha előfordul. 
Érdemes volna pedig meghonosítani ezeket a kiváló, a mai vadá- 
szati módokhoz ugyancsak alkalmas vadászkutyafajtákat. A Scot- 
land Yard kábítószer-kutatásra is felhasználja őket. 


1. Arany retriver. Szetterek, újfundlandi kutyák, spanielek és 
bloodhound (angol véreb, lásd VIII. tábla, 18. oldal) céltudatos 
keresztezéséből állt elő. Középnagy, 51-61 cm marmagasságú, 
hengeres törzsű, fészes, de nem túl , száraz" testalakulású, igen 
jó járású állat. Enyhén hullámos szőre világossárgától vörösara- 
nyig változó színű. Testhez simuló fedőszőrei alatt sűrű, vízhatlan 
gyapjúszőrzetet találunk. Zászlós farkát nem kurtítják. Szeme szí- 
ne sötét aranysárgától koromfeketéig változik, orra fekete. 


2. Labrador retriver. Bár régóta létezik, csak a századforduló táján 
ismerték el önálló fajtának. Őseit új-fundlandi halászok hozták 
magukkal Angliába, ahol céltudatos tenyésztőmunkával a világ 
egyik legkiválóbb vadászebét faragták belőle. Középnagy, 55-60 
cm magas, hengeres testű, erős állat. Széles, kissé burkolt kopo- 
nya, sötétbarna vagy ébenfekete szem, rövid, kemény szőr, a vid- 
ráéhoz hasonló, erős, zászlótlan farok jellemzi. Farkát úszás köz- 
ben kormányzásra használja. Többnyire jeltelen fekete színű. 

VII. tábla 


Vérebek. A közhiedelemmel ellentétben nem emberfogó, hanem 
vadászkutyák. A sebzetten menekülő csülkös vad csapáját követik 
segítségükkel, hogy veszendőbe ne menjen a trófea s a vad ízletes, 
nagy értékű húsa. Az angol fajtákat többnyire kedvtelésből tart- 
ják, bár a rendőrség elvétve nyomozókutyaként is használja. 


1. Hannoveri véreb. A hajdani , Laitihuntból" (Leithund) — vezető- 
kutyából — tenyésztették ki a hannoveri hercegi udvarban a XIX. 
század első harmadában. Nehézkes, erős csontú, 50-60 cm magas, 
masszív, széles koponyájú, többnyire szarvasrőt színű, arcrészén 
gyakran fekete , maszkot" viselő fajta. Tekintete komoly, viselke- 
dése méltóságteljes. Kiváló szaglású állat, mely akár 48 óra elmúl- 
tával is képes követni a sebesült vad vércsapáját. 


2. Bajor hegyi véreb. A hannoveriből és a hajdáni bajor hegyi ko- 
póból tenyésztették ki. Könnyebb, magas hegyi vadászatra al- 
kalmasabb fajta. 45-50 cm marmagasságú, szarvasrőttől zsemle- 
sárgáig változó színű, arca gyakran maszkos. Teljesítménye elma- 
rad az előző fajtáétól, vaddisznóvadászathoz viszont alkalmasabb. 


3. Angol véreb (Bloodhound). Ősrégi, állítólag már i. sz. 1900 kö- 
rül is létező fajta. Nyugodt, jóindulatú, kiváló szaglású, igen rán- 
cos bőrű, rövid szőrű, fekete vagy különböző árnyalatú, esetleg 
fehérrel tűzött, vörös színű, 60-70 cm marmagasságú, erőteljes 
testalkatú állat. Az angolok vadászatokon használták, a háború 
idején emberek utáni nyomozásra is. Ma már inkább csak kedv- 
telésből tartják. 


4. Bassethound. Több változatban ismert, a vérebek közé sorolha- 
tó, laza bőrű, rendkívül nagy, lógó fülű, hosszú testű, tacskólábú, 
bánatos tekintetű, igen komikus megjelenésű, 30-32 cm magas, 
egyre inkább divatba jövő fajta. Ma már kényes luxusállat, me- 
lyért elképesztő összegeket kérnek a tenyésztők. 

VIII. tábla 


Kajtató ebek. Feladatuk a sűrűben lapuló vad felhajszolása. 
Munkájuk alapján — a kutyákkal foglalkozó irodalomban talán 
először — két egymástól meglehetősen távol álló kutyacsoportot 
vonunk itt össze: az északi, mindenes kutyaként használt, spicc 
alakú természetes fajták ugyanis éppen úgy kajtatva vadásznak, 
mint a spanielek és a fürjészebek, melyek nagyon is gondos mun- 
kával, céltudatosan előállított kultúrfajták. 


1. Lajka. Ázsia északi népeinek mindenes kutyája. Éppúgy húzat- 
nak szánt vele, mint ahogy vadásznak, sőt űrhajóskísérletekhez 
is alkalmazzák. Számtalan helyi változata ismert, valamennyi erős, 
zömök, változó marmagasságú, felfelé kunkorodó farkú, közép- 
hosszú fédő-, igen sűrű gyapjúszőrzetű, változatos színű. Életele- 
mük a munka, s a rendkívül mostoha körülmények következtében 
csak a legkiválóbb példányok maradnak életben közülük. Ezért 
nem meglepő, ha a lajkát s néhány más természetes fajtát egyes, 
egyre inkább degenerálódó , kultúrkutya" esetében vérfrissítésre 
használják a munkakutya-tenyésztők. Természete — életmódjából 
fakadóan — inkább vad, mint barátságos. 


2. Jávoreb. Ősrégi, talán még a kőkorszakban kialakult fajta. Igen 
szép küllemű. Sötétszürke színű bundája egyenes, merev szálú 
fedőszörből és sűrű gyapjúszőrből áll. Eredetileg középtermetű 
volt, főleg a jávorszarvas kajtatására és állítására használták, 
ma már különböző — 40-60 cm-es - nagyságban tenyésztett, külö- 
nösen Angliában népszerű, inkább kedvtelésből tartott állat. 


3. Finn spice. Az északi spiccekből kitenyésztett, 40-45 cm magas 
kultúrfajta, főleg fajdvadászatokon használják. A felgallyazott 
madarat hosszú ideig és hangosan csaholja. Kevéssé edzett, kissé 
már túltenyésztett, sárgás-rőtes színű. Angliában és Észak-Euró- 
pában luxusállatként tenyésztik. 

IX. tábla 


Spanielek. Mint nevük is mutatja, Spanyolországból eredő, kis 
testű, hosszú szőrű, hos. fülű vadászebek. Régi fajták, már XIV, 
századi kéziratos források is emlegetik őket. Különösen a solymá- 
szok kedvelték, akik a spanielek által felhajtott szárnyas vadra 
eresztették madaraikat. A flamand festők képein, régi fametszete- 
ken és rézkarcokon gyakran láthatunk különböző 


ő fajtájú spaniele- 
ket. A sörétes puska általános elterjedésétől kezdve egyre csökkent 
a vadászati jelentőségük ezeknek a kedves, megnyerő küllemű, de 
kissé önfejű és csak egysíkú munkát végző fajtáknak. Feladatkö- 
rüket ugyanis bármelyik jó képességű vizslafajta mellékesen is el- 
látja. Újabban kezdenek a vadászok újra érdeklődni irántuk. Kedv- 
telésből egyre többen tartják, mind több változatát alakítják ki. 
Hajlamosak fülgyulladásra, ezért fülüket időnként tisztítani kell. 


1. Cocker-spaniel. Ma az egész világon kedvelt, bár meglehetősen 
kényessé vált fajta. Bármely , vadászkutya"-szinben előfordulhat. 
Marmagassága 36-40 cm. Csendes, jóindulatú, nyugodt termé- 
szetű, ezért városi tartásra kimondottan alkalmas. 


2. Springer spaniel. Fgy Bonghey nevű angol tenyésztette ki 1812- 
ben. Mint neve is mutatja (ugrató), igazi kajtatóebnek szánta. 
Feltehető, hogy különböző szetterek és spanielek származéka. 
A kontinensen ís hamar elterjedt. Nagyobb, erősebb a coockernél, 
marmagassága 40-50 cm, de tulajdonságai hasonlóak. Jó elhozó, 
hellyel-közzel vércsapa követésére is használják. Ausztriában ked- 
velik, egyébként alig terjedt el Közép-Európában. Általában fehér- 
fekete vagy vöröses színű. 


3. Német fürjészeb. Természete eltér a spanielekétől: sokoldalúbb, 
inkább a német vizslákhoz hasonló, de a vadat nem állja meg. 
Föleg városban lakó vadászok kutyája. Két színváltozatban — 
szürke és barna — tenyésztik, Szőre hosszú, hullámos, marmagas- 
sága 45-52 cm. Ma még kimondottan vadászatra használják. 

X. tábla 


Kötörékebek. Föld alatti járatokban és üregekben élő ragadozók 
— borz, róka stb. — vadászatára használt fajták, melyek kotoréká- 
ban keresik fel és megfojtják vagy a felszínre , ugratják" ellenfelü- 
ket. Kis testű, élénk, bátor, támadó kedvű kutyák, melyeket vad- 
disznóvadászaton vagy bokrosok, nádasok kajtatására is szívesen 
használnak. Sebesült nagyvad csapáját is jól követik, különösen 
a tacskók jeleskednek ebben a munkában. Rajtuk kívül kis testű, 
35-38 cm-nél alacsonyabb terrierek tartoznak ebbe a csoportba. 


1. Rövid szőrű tacskó. Az ősi, már a rómaiak korában is ismert 
borzebek egyenes leszármazottjának kell tekintenünk, bár csak a 
múlt században nyerte el mai formáját. Súlya alapján (3-10 kg) 
törpe-, közép- és óriás tacskókról beszélünk. Hosszú testével, 
kurta lábaival komikus formájú. Színe a fakósárgától a feketéig 
variálódik. Igen értelmes, de rendkívül érzékeny, , sértődös" kutya, 
a goromba bánásmódot nehezen tűri. Kiválóan alkalmazkodik a 
városi körülményekhez, és mint rokonszenves, kis testű, nyugodt 
fajtát, városi tartásra különösen ajánljuk. A szobatacskó azonban 
nem vadászeb! A munkára és a luxuscélra tenyésztett vonalak erő- 
sen elkülönültek egymástól. Takarmányozására ügyelni kell, köny- 
nyen elhízik. A luxustacskó kevéssé edzett fajta. 


2. Szálkás szörű tacskó. A fenti fajta és a rövid lábú terrierek ke- 
resztezéséből származik. Vadászatra alkalmasabb a rövid szőrű 
tacskónál, magatartása kiegyensúlyozottabb. Kevésbé érzékeny, 
az időjárás viszontagságait is jobban tűri. 


3. Hosszú szőrű tacskó. Szöre hosszú, selymes, enyhén hullámos, 
többnyire vörös-barnás színű. Igazi luxusállat. 


4. Tacskókopó. Ritka fajta, a származását neve is elárulja. Főleg 
hegyvidéken, vaddisznós kutyaként, de nemritkán a vérebek he- 
lyettesítésére használják. Ma még igazi vadászeb. 

1. Sima szőrű foxterrier. Élénk, , bájosan szemtelen", vidám, rend- 
kívül mozgékony és kitartó fajta. Eredetileg falkavadászatokon a 
kopók elől elbújó róka kiugratására használták. Hosszú, ék alakú 
fej, apró, fekete , cipőgomb szem", lebicsakló végű kis fül, rend- 
kívül erős fogazat, arányos, jól izmolt termet jellemzi. Színe fehér 
alapon fekete vagy cservörös foltos. Nagyon harcias, legerősebb 
ellenségének is tétovázás nélkül nekitámad. Értelmes, de vitalitása 
miatt nehezen fegyelmezhető. Bár kedves, ragaszkodó természeté- 
vel sok örömet szerez a gazdájának, városi tartását izgulékonysá- 
ga, nagy mozgási igénye, az ebből fakadó kölyökkori , rontópál- 
sága" és csahossága miatt mégsem ajánljuk. 


2. Drótszőrű foxterrier. Testének felépítése azonos a simaszörű 
foxiéval. Szőre durva, drótszerű — trimmelik. Nyíratlan állapotban 
kócos, elhanyagolt állatnak tűnik. Foltozottsága általában — s fő- 
leg a degenerálódó luxusvonalaknál - fakóbb a sima szőrűénál. 
Természetük is hasonló, de még egy fokkal élénkebb, igen sok 
közöttük a kiegyensúlyozatlan, , túlfűtött" példány. 


3. Német vadászterrier (Jagdterrier). A foxterrierből tenyésztették 
ki e század második negyedében. Alapvető követelmény a fekete 
vagy a fekete-vörös szín és a fokozott támadókedv volt. A küllemi 
szempontokkal alig törődtek, használható vadászkutya előállítása 
volt a cél. Ez sikerült is. Túlzott agresszivitása alkalmatlanná teszi 
a városi tartásra. Edzett, igénytelen, jó idegzetű, munkára termett 
fajta, egyre jobban kedvelik a vadászok. 


4. Welsh-terrier. Rendkívül hasonlít a drótszőrű foxterrierre, de 
ma még talán kevésbé , túltenyésztett", keményebb, edzettebb an- 
nál. Fekete-cservörös színe miatt a laikusok gyakran kis növésű 
airdale-terriernek nézik. Nálunk csak elvétve vadásznak vele, 
luxuskutyaként tartják. Mint valamennyi vadászterrier, kiváló 
patkányfogó is. 

XII. tábla 


Kopók. A legrégibb típusú vadászkutyák. Már 6000 éve is ismerték 
őket. Az egyiptomi domborművek kutyaábrázolása legalábbis ezt 
bizonyítja. Az európai kopók őse valószínűleg a legendás hírű 
kelta kopó, a segwsier volt. Belőle — használatuk alapján — két tí- 
pus fejlődött ki: a falkakopó, melyet az ún. par force (lovas, üldö- 
ző) vadászat során használtak, és a gyalogkopó, melyet szólóban 
vagy párosával , tettek nyomra", s úgy hajtott vadat a gazdája felé. 
A falkakopók főleg Angliában és Franciaországban — ahol mester- 
séges , vonszalék" után futtatva ma is használják őket —, míg a gya- 
1log- vagy hajtókopók maradványai a közép- és kelet-európai hegy- 
vidékeken találhatók meg manapság. 


1. Rókakopó (Foxhound). Évszázadok óta egyetlen feladatra ki- 
tenyésztett kiváló nyomtartó, durva, rövid szőrű, erős, izmos test- 
alkatú, 50-60 cm marmagasságú, kiváló idegrendszerű fogós ku- 
tya Vérét sok egyéb fajta — így a pointer — nemesítésére fölhasz- 
nálták. Az angoloknál a kopózás elsősorban lovassport, így las- 
súbb, de kitartó kopókat tenyésztettek; nem a róka elfogása, 
hanem a jó hosszú lovaglás volt számukra a lényeg. 


2. Beagle (big]). Kis testű, 40 cm körüli marmagasságú, laza bőrű, 
nyúlvadászatra használt falkakopó, melyet gyalog követtek. Igen 
jóindulatú, jámbor állat. Nagy tömegben együtt tartva sem marak- 
szik a falkatársaival, s ezért kísérleti állatként az orvostudomány 
is szívesen használja. Ma már számtalan, speciális kutatómunkára 
alkalmas vonalát tenyésztették ki, de főleg Amerikában és Angliá- 
ban sokan tartják kedvtelésből. 


3. Gascogne-i kék kopó. A számtalan francia falkakopófajta egyike. 
Színezete kékes árnyalatú, marmagassága 60-70 cm. A franciák 
a vad űzésében és lefojtásában lelték kedvüket, ezért naponta több 
hajszát is csináltak. 

XIII. tábla 


1. Erdélyi kopó. Standeisky Andor kutatásai szerint a kelta kopó 
és a tatár kopó kereszteződéséből ered, nagymértékben megőrizte 
ősi formáját. Első ábrázolásai a XII. századból maradtak ránk. 
Rövid, erős, durva szőrű, fekete alapszíne gyakran fehérrel jelzett, 
pofája, szemöldöke, lábának belső féle vörös is lehet. Teste tégla- 
lapba írható, marmagassága 50 cm körüli. Bár a kynológusok ön- 
álló fajtáknak ismerik el a környező országok fekete-vörös kopóit, 
zoológiailag mégis egyazon fajta helyi változatainak kell tekinte- 
nünk az erdélyi, szlovák, lengyel, és osztrák kopókat, melyek közül 
az eredeti formát legjobban az erdélyi és a szlovák őrzi. A kopózás 
idejétmúlta vadászmód, a legtöbb országban rendelet tiltja. Az er- 
délyi kopó is kiveszőben volt már, az utolsó pillanatban azonban 
mégis sikerült megmenteni ezt a valóban ősi magyar kutyafajtát. 
Vadászati jelentősége nincs, nem is kimondottan szobaállat, kul- 
túrtörténeti értéke miatt azonban a fajta fenntartása mégis köte- 
lességünk. , Élő múzeumunkban? van a helye. 


2. Bajor hegyi kopó. Jellegében, méreteiben a többi kopóhoz ha- 
sonló, de vöröses-sárgás, gyakran feketén maszkos pofájú, ma 
már kiveszettnek mondható fajta. A bajor hegyi véreb őse. 


3. Isztriai kopó. Vizslamunkát is ellátó, jellegzetesen keleti típusú, 
40-50 cm magas, különböző színekben előforduló balkáni kopó- 
fajta. 


4. Dalmát eb. 50-60 cm marmagasságú, elegáns, fehér alapon 
kisebb-nagyobb fekete vagy barna pöttyökkel jellegzetesen ékesí- 
tett, a dalmát kopóból Angliában kitenyésztett, meglehetősen ér- 
zékeny, vesemegbetegedésekre öröklötten hajlamos fajta. Kedves 
természete, szépsége miatt közkedvelt, városi tartásra alkalmas 
luxusállat. Két szeme gyakran eltérő színű. 

XIV. tábla 


Agarak. Rendkívül gyors vadászkutyák, melyek a többivel ellen- 
tétben nem az orrukat használják, hanem , szemre" hajtanak. 
A tébai, i. e. 1440 körül készült falikép tanúsága szerint az egyip- 
tomiak már akkor mezeinyulakat és antilopokat fogtak a segítsé- 
gével. A rövid szőrű fajták Észak-Afrikából és Közel-Keletről 
származnak, a hosszúszőrűek Dél-és Belső-Ázsiából. Európába — 
feltehetőleg görög-római közvetítéssel — a rövid szőrű agarak ke- 
rültek először. Arianus római szerző i. sz. 130-ban már említi őket, 
söt a velük való vadászat módját is leírja. Megkülönbözteti a 
könnyebb, nyulászó veltrus leporariust a nehezebb, vaddisznóra 
és ragadozókra használt veltrus porcariustól. 


1. Arab agár (Sloughi). Roppant szikár, nemes testalkatú, 
65 cm körüli marmagasságú agárfaj. Az arabok - akik tisztáta- 
lannak tartanak minden más kutyát — rendkívül nagyra becsülik. 
Ma is rendszeresen vadásznak vele. Feltehetően valamennyi euró- 
pai rövid szőrű agár egyenes ágú őse. 


2. Magyar agár. 70 cm magas, hazánkban közvetlenül a felszabadu- 
lás előttig, 1945-ig használt agárfajta. Őseit feltehetőleg az I. István 
korában hozzánk özönlő lovagok hozták magukkal. Később török 
agarakkal is kereszteződve alakult ki végleges formája. Az agará- 
szat Magyarországon még a múlt században is virágzott. Később 
agarunkat teljesen átkeresztezték a hozzá igen hasonló, de kevésbé 
robusztus, gyorsabb, ám fáradékonyabb angol agárral, a grey- 
hounddal. A második világháború után csaknem teljesen kipusz- 
tult; mai agarunkat a hajdani állomány roncsaiból és korcsaiból 
állították elő. Nem azonos a történelmi magyar agárral. 


3. Olasz agár. Törpe, mindössze 36-40 cm magas változat, Iskola- 
példája annak, hogy az ember puszta kedvtelésből még az olyan 
állatokat is képes degenerálni, mint ennek a vézna jószágnak az 
ősét, a nemes, edzett, sivatag fia sloughit. 

1. Orosz agár (Barzoj). Eredetileg nagyragadozók vadászatára 
használt, 70-80 cm marmagasságú, hatalmas téstű, igen edzett, 
hosszú szőrű agarak voltak. Párban eresztve a leghatalmasabb far- 
kast is lefogták és megölték, sőt állítólag a medvével is elbántak. 
Angliában kedvtelésből tartott kutyát csináltak belőle. Természe- 
tét azonban nem tagadta meg, s bár rendkívül ragaszkodik gazdá- 
jához, bizalmatlan az idegennel szemben, könnyen támad. Színe 
fehér alapon sárga, narancsvörös vagy fekete foltos. A legnagyobb 
s talán a legszebb agárfajta. Hazai viszonyok között tartását csak 
azoknak ajánljuk, akik eleget tudják járatni a hatalmas moz- 
gásigényű állatot. 


2. Afgán agár. Az afgánok szerint olyan ősi fajta, hogy már Noé 
is felvette a bárkájába a táziszt, ahogy eredetileg hívják. A pasun- 
tok (afgán hegyi törzs) antilop, vadkecske, vadjuh és ragadozók 
vadászatára használják. Talán az egyetlen agárfajta, melyet hegyi 
vadászatokra, sőt teherhordásra is befognak. Az eredeti típus lé- 
nyegesen eltér az általunk bemutatott luxusfajtától. A , modern" 
formát 1895 után, Angliában tenyésztették ki. Szőre sűrűbbé, pu- 
hábbá vált, de megőrizte csodálatosan rugalmas járását. Újabban 
rendkívüli módon divatba jött, az egyik legkeresettebb luxusállat. 


3. Perzsa agár. Már Firduszi, a Sáhnáme költője is említi, $ azóta 
számtalanszor szerepel az iráni irodalomban és festészetben. Bár 
testszőrei viszonylag rövidek, szörminősége, bojtos füle, zászlós 
farka, fejének és hátvonalának alakulása alapján a hosszú szőrű 
ázsiai agarak közé soroljuk. Igen kecses, szép megjelenésű, 60 cm 
marmagasságú, fakósárgától feketéig változó színű állat. Az ango- 
lok hozták Európába, 

Pásztor- és nyájőrző kutyák. A kutya egyik legfontosabb mun- 
katerülete az állatok őrzése és terelése. 


1. Puli. A legismertebb magyar rerelőkuürva. Ősei a rideg pásztor 
nélkülözhetetlen segítői voltak, aki nagy gonddal ügyelt arra, ne- 
hogy ,elfajozzon" a kutyája. Akár egy marhát is adtak egy-egy 
híres terelő kölykéért. A küllemmel, takarmányozással mit sem 
törődtek : , olyan, amilyen, s fogjon pocikot magának, ha éhes" - 
rántotta meg vállát még nemrégiben ís a pásztorember, ha szóvá 
tették ezt előtte. Legfeljebb ha szalorina- meg kenyérhajat adott 
oda, de azt bicskahegyről, mert arra nagyon ügyelt, hogy kezes 
legyen a kuty Elvétve becézte ís, de nem csinált ügyet belőle: 
s azér? van, hogy szógájjon!" — vallotta róla, s menten kútágasra 
húzta, ha elkanászult", Így alakult a puli évszázadok során olyan- 
nak, amilyennek ma ismerjük: kedves, intelligens, éber, igénytelen 
állatnak. A kertes házak őrzőjének, barátnak egyformán alkalmas 
jószág. Mintegy ötven éve szervezetten tenyésztik. Miközben egyre 
nemesebb küllemű lesz, belső értékeivel sajnos mind kevesebbet 
törődnek, így azokat előbb-utóbb elveszíti. Fekete és fehér színben, 
40 cm körüli marmagasságúra tenyésztik. Lakásban -— nemezesedő 
bundájának erős szaga miatt — ne tartsuk. 


2. Pumi. Puli és nyugat-európai terrierszerű pásztorebek ivadéka. 
Mozgékony, élénk, egy csöppet sem esztétikus megjelenésű, de 
kedves, a mai napig sem kiforrott fajta. Színe különböző árnyalatú 
szürke, marmagassága 35-44 cm. Kiváló vaddisznós kutya, s meg- 
lehet, hogy a jövőben a vadászokat fogja szolgálni. 


3. Mudi. A pásztorok német puli néven ismerik, az állomány zöme 
ma is az ő kezükön van. Szöre rövidebb, mint a többi pásztor- 
kutyáé, könnyen tanuló, intelligens állat. Színe fekete vagy barna, 
gyakran fehérrel tarkázott. Kitenyésztetlen, változó nagyságú, ter- 
mészetes fajta. 

1. Komondor. Neve valószínűleg a kuman (kun) szó származéka, 


a dor részben kicsinyítő képző (például kondor, göndör), részben 
rombolást, pusztítást (például dorbéz, dorbézol) is jelentett a régi 
magyar nyelvben. A kutyanév eredeti jelentése tehát vagy ,,ku- 
nocska" vagy , kunpusztító" volt. Az előbbit az a magyar népi szo- 
kás magyarázza, hogy kutyáját ma is gyakran kereszteli el a hara- 
gosáról. (A kunokkal ugyanis csak jóval betelepedésük után , vas- 


tagodott meg a barátság7.) Az utóbbi értelmezés a már megtele- 
pült magyarok s a még sokáig nomád, pásztorkodó, a feudális 
rendbe nehezen törő kunok közötti, szinte mindennapos csetepa- 
tékról ad hírt. Mindenesetre a komondor igen rég, talán a honfog- 
lalás előtti idők óta őrizte farkastól, futóbetyártól a gulyát, a mé- 
nest s a szállást. Ma is kiváló őrző, mit sem adott fel ősi méltósá- 
gából. Megjelenése félelmet keltő, hatalmas méretű, 70 cm körüli 
marmaga ú, 40-60 kg súlyú. Gazdájához a végletekig ragasz- 
kodik. Napjainkban csak fehér, hajdan ordas, söt egyes adatok 
szerint fekete színben is előforduló kutyafajta. 


2. Kuvasz. Egyes feltevések szerint a kunokkal jött Magyaror- 
szágra. Neve mindenesetre türk szó. Eredeti feladata megegyezett 
a komondoréval, A rideg pásztorkodás megszűntével a tanyák és 
vidéki kúriák őrzőkutyája lett, s esténként, ha eleresztették őket 
a láncról, életveszélyes volt magányosan csámborogni az alföldi 
tanyák közt. Hajdan vadászkutyaként medve-, bölény- és őstulok- 
vadászatnál is alkalmazták. Szinte bizonyos, hogy célszerű tenyész- 
kiválasztással a ragyogó képességű német juhászebekkel egyen- 
értékű szolgálati fajtát lehetne előállítani belőle. Megvan hozzá 
minden adottsága. Hófehér — hajdan ordas változatban is előfor- 
duló -, hullámos szőrű, 70 cm magas, jó szimatú, tanulékony állat. 
A legszebb magyar pásztorkutyaféle. Ma gazdaságok őrzésére 
használják. 


XVIII. tábla 


1. Skót juhászeb. Erich Knight Lassie hazatér című regénye világ- 
hírűvé tette ezt az 55-60 cm magas, hosszú testű, gyönyörű fajtát. 
Őseit évszázadok óta nyájőrzésre használták, de a modern collie 
kialakításában valószínűleg hosszú sz. agarak és szetterek vére 
is szerepet játszott. Rendkívül intelligens, tanulékony, alkalmaz- 
kodó fajta, igen könnyen idomítható. Selymes, nagyon hosszú 
testszőrzet, nyakgallér és szép zászlós farok jellemzi. Minden szín- 
változat megengedett, többnyire háromszínű: fehér, fekete, vörös 
collie-k a kedveltek. Elvétve rövid, sima, sűrű, erős szálú szőrvál- 
tozatban is előfordul. 


2. Orosz juhászeb (Ovcsarka). Hatalmas termetű, 80 cm-t is el- 
érő marmagasságú, palaszürke vagy fehéres színű, hosszú, neme- 
zesedő szőrű, különösen a Szovjetunió sztyeppvidékein elterjedt 
nyájőrző fajta. Olyan közeli rokona a mi komondorunknak, hogy 
sok egyedét meg sem lehet különböztetni tőle. 1924 óta szervezet- 
ten tenyésztik, szőrét -— a komondorral ellentétben - gondozzák a 
tenyésztők. 


3. Illyr farkaseb. A kuvaszrokonságba tartozó, ordas színű, lelógó 
fülű, csapott farú, hullámos középhosszú szőrű, igen intelligens és 
tanulékony, kiegyensúlyozott idegrendszerű, de bizalmatlan, vad, 
embert is hamar támadó kutya; 65 cm körüli marmagasságú, ter- 
mészetes, most nemesítés alatt álló fajta. Mint a farkaskutyáknak 
általában, neve nem származására utal: a farkasok támadásaitól 
védte a nyájat. 


4. Rotweili. A hajdani marhakereskedők lábon terelt gulyáinak 
egyik őrzője. Nehéz, nagy testű, hatalmas erejű, tekintélyes meg- 
jelenésű, kiegyensúlyozott idegrendszerű, többnyire fekete-vörös 
vagy barna-vörös színű, 55-65 cm marmagasságú, igénytelen állat. 
Eredeti kenyerét elveszítve, nagyszerű őrző-védő és kísérőkutya 


vált belőle. 

Örző-, védőkutyák. Feladatuk az ember személyének és vagyo- 
nának őrzése, Legtöbb fajtáját a rendőrség is felhasználja. 


1. Német juhászeb. Közismert fajta. Külleme ellenére sincs több 
köze a farkashoz, mint bármelyik más, hozzá hasonló nagy testű 
pásztorkutyának. Egyenesen rendőrségi szolgálatra kitenyésztett 
nagyszerű fajta. Igen intelligens és sokoldalú. Sajnos szenvedélyes 
vadász is, hangtalanul, teljesen farkas módra hajtja a vadat. IsSzo- 
nyatos dúlást végez közöttük, ha a határba szabadul. Éppen kár- 
tételei miatt mind a tiszta vérű, mind a korcs német juhászebeknek 
igen magas az adójuk. A maga helyén a bűnüldözésben és vagyon- 
őrzésben viszont pótolhatatlan, így tartását csak azoknak ajánljuk, 
akiknek hivatásuk folytán szükségük van rá, vagy akik rendszeres 
kiképzéssel és gyakorlatoztatással képesek levezetni ennek a hal- 
latlanul aktív fajtának a munkaigényét. Ellenkező esetben előbb- 
utóbb elszökdösik hazulról, s egy jól célzott lövés vet véget az éle- 
tének. Erről azonban nem a kutya tehet, hanem felelőtlen gazdája. 


2. Boxer. Magyarországon ma a legdivatosabb fajta. Eredetileg 
nagyragadozók vadászatára és állatviadalokon használták. Mai 
formáját német tenyésztők alakították ki, akiknek a küllem neme- 
sítése mellett sikerült megőrizni eredeti jó tulajdonságait: a bátor- 
ságot és támadókedvet, a jóindulatot, játékosságot. Mint a legtöbb 
felkapott fajtát, ezt is fenyegeti a túlzottan küllemre történő 
tenyészkiválasztás egyenes következménye: a belső értékek foko- 
zatos elsorvadása. 55-60 cm magas, sárga és tigriscsikos változat- 
ban tenyésztik. 


3. Dobermann-pinscher. Nevét kitenyésztőjéről kapta. Származá- 
sáról még ma is vitáznak. Meglehetősen vad, ingerlékeny, nyugha- 
tatlan, a végletekig bátor, gyakran gyenge idegzetű, idős korára 
morózussá válik. 60-70 cm magas, szikár testű, rövid, fénylő szörű, 
fekete-vörös vagy barna-vörös színű. Farkát 2-3 cm-esre kurtítják. 

1. Dog. Valószínűleg dán eredetű, de a németek alakították ki mai 
formáját. Óriási termetű, 80 cm marmagasságot is elérő, mégis ele- 
gáns, igen erős, ragaszkodó természetű, meglehetősen kiegyensú- 
lyozott idegrendszerű, méltóságteljes állat. A gyerekeket jól elvise- 
li, idegenekkel szemben bizalmatlan, könnyen támad. Bátorságát 
mészároskutya őseitől örökölte. Szőre sima, rövid és fényes. Szí- 
nezete szerint megkülönböztetnek sárgás alapon fekete círmos, 
acélkék, tiszta fekete vagy foltos dogokat. Tiszta fehér színben nem 
tenyésztik. 


2. Nápolyi mastiff. Hatalmas tömegű, 60-70 cm magas, óriási 
izomzatú, burkolt fejű, lebernyeges nyakú, nehézkes állat. Mint 
valamennyi mastiff, a hajdani keleti harci kutyák, a babiloni dom- 
borműveken is elő-előforduló molossusok ivadéka. Az utóbbi idők- 
ben - amíg divatba nem jött - főleg mészároskutyának használták. 
Többé-kevésbé engedelmes, gazdájukhoz ragaszkodó, egyébként 
ingerlékeny, Iymphatikus típusú, vagyis csökkent ellenállóképes- 
ségű állatok. Magyarországon csak pár éve tenyésztik. 


3. Bullmastiff. A régi angol mastiffok bulldoggal átkeresztezett, 
elődeinek formáját többé-kevésbé őrző, de szilárdabb szervezetű, 
mozgékony fajta. Természete is kedvesebb, intelligensebb, enge- 
delmesebb, könnyebben tanítható, jó őrzőhajlamú, sima, rövid 
szőrű, rőtvörös, gyakran csíkos, Magyarországon ismeretlen fajta, 


4. Angol bulldog. Hajdan nagy testű, vad, harcias mészároskutyák 
voltak, melyeket ún. , hecceken", állatviadalokon is összevereked- 
tettek egymással. A mai groteszk, 30-40 cm magas, gajcsos lábú, 
szuszogó törpék csak szomorú torzói a félelmetes ősnek. Kimon- 
dottan kedvtelésből tartott, többnyire fehér, rőt vagy fekete színű, 
intelligens, de kényes luxusállat. 

1. Bull-terrier. Zömök, többnyire fehér színben előforduló, ,,tojás- 
fejű", meglehetősen ritka, 40-55 cm marmagasságú, igen erőteljes 
angol kutyafajta. Eredetileg szarvasmarhák lefogására és terelé- 
sére használták, A neve is erre utal: bika-terrier. Értelmes, nyu- 
godt, de haláláig harcoló fajta, ezért az állatviadaiokon igen ked- 
velték. Jól idomítható, őrzömunkára igen alkalmas, de többnyire 
csak kedvtelésből tartják. 


2. Airdale-terrier. A nagy testű terrierek közé tartozik, marmagas- 
sága 58-61 cm. Teste négyzetbe rajzolható. Farka felálló, kurtít- 
ják. Rendkívül élénk, de kiegyensúlyozott idegzetű, harcias, bátor, 
jól idomítható, intelligens fajta. Járása jellegzetesen aprózó, nyo- 
mozó- és járőrkutyának gyakrabban, vadászatra -— főleg vaddisz- 
nós vagy medvefogó kutyaként — ritkábban használják. Szöre 
fekete-vörös drótszőr, trimmelik, 


3. Ír terrier, Jack London éneklő és beszélő kutyája. Természete 
olyan, mint amilyennek Jeromost és Mihályt festi az író. Magas- 
sága 40-45 cm. Teste feszes, kihúzott, mozgása aprózó, tekintete 
intelligens és bátor, vöröses szöre sörteszerű, farka felálló, kurtít- 
ják. Odaadó, hűséges barát, gyerekeknek kiváló játszótárs. Főleg 
kedvtelésből tartják, de vadászat és patkányfogás volt az eredeti 
hivatása. 


4. Kerry-blue terrier. 1920 körül ír pásztorkutyákból kialakított 
fajta. Élénk, játékos, bohóckodó természetű. Gazdájához a kelle- 
metlenkedésig ragaszkodó, igen intelligens, tanulékony fajta. Jó 
elhozó, és kiváló ői Farkát kurtítják. Szőre hos: hullámos, 
felnőttkorában kékes füstszínű. Jellegzetes pofaszakálla van. Mar- 
magassága 45-50 cm. Főleg kertes családi házakba ajánljuk, bár 
hosszú szőre nedves időben hamar csatakossá válik. 

Schnauzer. Három egymásból kitenyésztett, hasonló küllemű, de 
eltérően foglalkoztatott változatot sorolnak ebbe a fajtába. Kiala- 
kulásuk jól példázza a kutya használati irányának - az emberi 
körülmények változásával szoros kapcsolatban álló -— alakulását. 
A fajta eredetileg a németalföldi marhakereskedők örző-terelő ku- 
tyája volt, patkányfogó kedve miatt rartlernak is hívták. Ragasz- 
kodó természetű, nyugodt, erőtől duzzadó, különböző szőrminő- 
ségű, többnyire fekete vagy borsszínű, zömök, nagy testű állatok 
voltak. Ma a schnauzer fülét vágják, farkát rövidre kurtítják. 


1. Óriás schnauzer. Legtöbbet őriz a fajta eredeti jó tulajdonságai- 
ból, Kiegyensúlyozott természetű, bátor, tanulékony, 60-70 cm 

őrű, többnyire bors- vagy fekete színű, őrző- 
védő, járőr, sőt időnként nyomozókutyaként is felhasznált, ráme- 
nős, idegent könnyen megtámadó fajta. 


2. Közép schnauzer. Lényegesen kisebb, zömök, jó kötésű, 46-50 
cm magas fajtaváltozat. Főleg kedvtelésből tartják, de gazdája 
házát, kertjét, holmiját szívesen őrzi. Pofaszakálla, nagy szemöldö- 
ke komikus külsőt kölcsönöz neki. Szőre, mint az óriás schnauze- 
ré, színe bors- vagy szürkés színű, újabban engedélyezett a tiszta 
fekete szín is. A túlhajtott küllemi kiválogatás már érezteti a fajtán 
a hatását, mind több és több az ideges, érzékeny állat, mely tulaj- 
donságok persze öröklődnek. 


3. Törpe schnauzer. A nagyobb alakokból előállított játékszer. 
30-35 cm magas, kimondottan luxusállat. Elvesztette a schnauzer 
massziívitását, jó idegrendszerét, szervezeti szilárdságát és ellená!ló- 
képességét. A schnauzerek tenyésztörténete kísértetiesen igazolja 
Lorenz professzor tételét: , Az a (kutya-) fajta, amelyet a divat, ez 
az ostoba és őrült nőszemély egyszer felfedez magának . . . eredeti 
jó tulajdonságait elveszíti." 

Mentőkutyák. Magashegyi mentőszolgálatra kitenyésztett fajták. 


1. Bernáthegyi. Ősrégi, tisztázatlan származású, svájci fajta. 
A Szent Bernát-hegyi kolostorban mentőkutyát faragtak belőle, 
és számtalan, lavina alá temetett embert mentettek meg a derék 
szerzetesek a hatalmas termetű, okos, kitartó, a végtelenségig 
jámbor, tanulékony kutyák segítségével, A híres Barry például 
41 életet mentett ki a biztos pusztulásból. Magyarországon mé- 
szároskutyának is hívták. Nem mintha a marhák lefogására hasz- 
nálták volna, hanem mert egyedül a hentesek voltak képesek a 
hatalmas étvágyú állatokat tartani, elegendő hússal ellátni. Rö- 
vid és hosszú szőrű változatát tenyésztik, színe fehér alapon vörös, 
marmagassága 70-80 cm. Igazi hegyvidéki állat, fagypont alatti 
hőmérsékleten érzi magát elemében. 


2. Leonbergi. A bernáthegyiből Essig német tenyésztő állította elő, 
aki újfundlandi és pyrenei hegyi kutyák vérét belevive, könnyedeb- 
bé, elegánsabbá, szilárdabb szervezetűvé tette az eredeti fajtánál, 
miközben sikerült megőriznie annak minden jó tulajdonságát. 
Piszkossárgás vagy vöröses színű: a fekete maszkos egyedek kere- 
settebbek. Marmagassága 70-75 cm. 


3. Újfundlandi. Új-Fundlandban, angol gyarmatosok alakították 
ki ezt a fajtát. Nagy testű, nehéz, mégis rendkívül kitartó, ener- 
gikus mozgású, kiválóan úszó állatok. A vízbe esett vagy úszó 
embert önszántukból a partra húzzák, ezért lehetetlen fürödni egy 
újfundlandi kutya szeme láttára. Hosszú szőre vízhatlan, több- 
nyire feketés színű. Igen könnyen tanítható, bátor, erős és igen 
szeretetreméltó, A retriverek őse. Európában hegyi mentőkutya- 
ként vagy kedvtelésből tartják. Főleg Svájcban kedvelik. A meleg 
éghajlatot nehezen tűri, s csakis akkor viseli el, ha szinte állandóan 
vízben úszkálhat, egyébként nagyon leromlik, betegségek iránt 
fogékonnyá válik. A mi klímánkon tartani sok vesződséggel jár. 

Szánhúzó kutyák. A tundratájak nélkülözhetetlen állatai. Szán- 
húzásra, vadászatra — húsát emberi táplálkozásra is felhasznál- 
ják, bőréből ruhaneműt varrnak. 


1. Eszkimó kutya. Eredeti, az Északi-sarkvidék mostoha körül- 
ményei között kialakult természetes fajta, az eszkimók mindenes 
kutyája, a lajka amerikai megfelelője. Az eszkimók és az északi 
indiánok mai napig is időnként a vadonba hajszolják a tüzelő szu- 
kákat, hogy azok farkasokkal párosodva erős, edzett szánhúzó 
kutyákat vessenek. Félvad, ostorral tartják kordában, gazdájának 
is könnyen nekiront, Igen értelmes, minden kutyaszínben előfor- 
duló, hosszú, tömött szőrű, 55-60 cm magas kutya. A jó bánás- 
módot nagyon meghálálja, $ kedves, hűséges baráttá válik. A ka- 
nadai történetekben szereplő malamute az eszkimó kutya egyik 
kitenyésztett formája. 


2. Husky. Az északi, állítólag szibériai kutyák ivadéka. Tenyész- 
tői igen nagyra tartják, és szánhúzástól kezdve vagyonőrzésen, 
teherhordáson, vadászaton át a rendőrmunkáig mindenre felhasz- 
nálják. Éber és intellígens, 50-60 cm marmagasságú, főleg ordas 
vagy szürkés, nemritkán ezüstrókához hasonló színben tenyésztik. 
Egyre többen tartják puszta kedvtelésből. 


3. Konrad Lorenz kutyája. Nem elismert, nem is fajta, a csa 
és a német juhászeb céltudatos keresztezése. Tenyésztőjük párat- 
lan tudása, no meg a kíválasztott alapanyag — a szerző tapasztala- 
tai szerint is — a , legkutyább kutyát" eredményezte. Szánhúzó, 
de nyomozó- és őrzőkulyának is bevált. 

s: . nem holmi ostoba divatszeszély, hanem eleven állat, nem a 
formatenyésztői tudás művi terméke és diadala, hanem romlatlan 
lelkű, természetes lény" — mondja tenyésztőjük, a magatartás-kuta- 
tás Nobel-díjas megteremtője, aki olyan kutyát kívánt produkálni, 
, amely speciálisan éppen azt képes adni, amit a szerencsétlen 
civilizált, aszfalton élő ember vár és igényel a kutyától". 

Kedvtelésből tartott kutyafajták. A kutya a városlakó embernek 
is nélkülözhetetlen társa. A városiasodás, az urbanizáció foko- 
zódásával egyre erősödő pszichikai kényszer visz rá— ha mégoly 
kényelmetlen is — a kutyatartásra. Minden tablettánál jobb 
gyógyszer a nagyvárosi idegességre egy körülöttünk ugráló, 
rendszeres sétáltatást igényelő, eleven állat, Sajnos többnyire 
csak a kutyánk szépségével, különlegességével törődünk, $ így a 
kedvtelésből tartott fajták belső, eredeti jó tulajdonságai lassan, 
de biztosan elenyésznek. Ez a folyamat azonban megállítható 
céltudatos és következetes tenyészkiválasztással. 

1. Szamojéd spicc. Ősei szánt húztak a sarkkutató Nansen expe- 
díciójában, s az ő írásai nyomán jöttek divatba. Az eredeti fajta 
sok jó tulajdonságát örzik még. Színük fekete, sárga, barna, fehér, 
egyik-másik példány hátán és mellén kereszt alakú elszíneződést 
találunk. Marmagasságuk 45-60 cm. 


2. Csau-csau. Kínából származik, ahol egyes vidékeken húsa ked- 
velt csemege. A kutyasonkát hamisítják is, ezért a kereskedők 
, védjegyként" rajta hagyják a csau szőrös mancsát. Kiváló termé- 
szetű, méltóságteljes, igen önálló, 50 em körüli marmagasságú, jó 
idegzetű, ellenálló, nagyszerű fajta. Tenyésztői sajnos ma már 
plüssmackóhoz tették hasonlóvá. Színe feketétől vörös árnyala- 
tokon át fehérig változó. Kiváló társ. A városlakó embernek a 
kutyával szemben támasztott minden igényét kielégíti. 


3. Törpe spicc. Parányi, 25-28 cm magas, lármás, hisztériá 
kényes, fején határozottan degenerációs formákat mutató állatka. 
Szinte el sem hihető róla, hogy méltóságteljes, nagy testű munka- 
kutyák alkotják az atyafiságát. Sok színben tenyésztik, olaszorszá- 
gi változatát volpinónak hívják. 

1. Bedlington-terrier. Ki hinné róla, hogy eredetíleg vadászkutya 
volt ez a ma már inkább bárányra, mint kutyára emlékeztető fajta! 
Értelmes, tanulékony, igen tiszta, engedelmes természetű, az em- 
berhez többnyire barátságos állat. Marmagassága 40-42 cm, szőre 
lágy, hullámos, szürke árnyalatú. Lakásban könnyen lartható, 
városi embernek való kutyafajta. 


2. Skót terrier. Hosszú testű, felálló farkú, , kockafejű", nagy 
szemöldökű, rendkívül humoros megjelenésű, intelligens, de igen 
önfejű, makacs, bátor és kitartó, betegségekre kevéssé hajlamos 
kutya. Hajdan vadásztak is vele: az 1930-as évek derekán vált ez 
a ,zsebherkules" a kutyabarátok egyik kedvencévé. Szine a feke- 
létől a homokszíníig változhat, teste tömeges, de marmagassága 
mindössze 25-28 cm. Városlakó terrierkedvelőknek kifejezetten 
ajánljuk. 


3. Skye terrier. Angliában régóta kedvelt, hosszú testű, 25 cm 
körüli marmagasságú, szürkés színű, nagy szőrű fajta. Igen fogas, 
nehezen barátkozó, de nagyon ragaszkodik a gazdájához. Makacs, 
gyakran önfejű, sok , kutyacgyéniséget" találunk a fajtában. Ma 
már kizárólag kedvtelésből tartják, erre a célra az egyik legmeg- 
felelőbb kutyafajta. 


4. Vorkshire terrier. Pöttömnyi, alig három kg súlyú, igazi méreg- 

ekisebb terrierfajta, kimondottan luxusállat. Hosszú, 
selymes, acélszürkés, hasi részén vöröses, földig lógó szőre minden- 
napos gondozást igényel. Mint általában a kis testű. gyors anyag- 
eseréjű állatok, igen élénk, minden magánál kisebb élőlényt vehe- 
mensen meghajszol, állítólag még a patkánnyal is elbánik. 
a, Masnit", sőt ékszereket szoktak divathoóbortból a , hajába" kötni. 

1-2. Uszkár. Franciák tenyésztették ki, bár meglehet, hogy nekünk 
is van némi közünk hozzá, hiszen a XVII-XVIII. századbeli né- 
met források , magyar vízikutyaként" említik a , pudelt". Az egyik 
legértelmesebb, igen ügyes, nagy munkakedvű, kedves, tanulékony 
és szolgálatkész fajta. Régen főleg vízi vadászatokon használták, 
ma, ha dolgozik, többnyire a cirkuszi kutyaszámok sztárja. Világ- 
szerte elterjedt, kedvtelésből tartják. Szőrét a jellegzetes pudli for- 
mára nyírják. Fehér, fekete vagy barna színben tenyésztik, de van 
ezüstuszkár is. A foltosság küllemi hiba. Nagysága szerint négy 
változatát: nagy, közép, kis és törpe uszkárt tartanak nyilván. 


1. Nagy uszkár. Marmagassága 45-60 cm, jól idomítható, szolgá- 
latkész, szinte mindent megtanul, ami csak megkívánható egy 
kutyától. 


2. Törpe uszkár. A nagyobb változatok mindössze 25-28 cm ma- 
gas, túltenyésztett torzója. Plüssfigurákra emlékeztető formája, 
csillogó gombszeme népszerűvé teszi, de kényes, az időjárás vál- 
tozásaira igen érzékeny, kimondottan luxusállat. 


3. Francia bulldog. Kis testű, mindössze 7-14 kg súlyú, a dogoktól 
származó kutyafajta, melynek degeneráltsága már szaporodási 
rendellenességek sorozatában jelentkezik. Környezeti hatásokkal 
szemben igen érzékeny, de ragaszkodó természetű, jó őrző hajla- 
mú. Kizárólag kedvtelésből tartják. 


4. Törpe pinscher. Állítólag a dobermannból tenyésztették ki Türin- 
giában. Ha ez igaz, úgy az alma jó messzire esett a fájától. Határo- 
zottan degenerációs folyamat terméke. Csak színét és úgy nagyjá- 
ból főbb vonásait örökölte őseitól. Ennek ellenére sokan kedvelik, 
mert ragaszkodó természetű, élénk, figyelmes, szobában jól tart- 
ható, de igen kényes. 28-30 cm marmagasságú, tehát kis helyen 
elférő kutyafajta. 

1. Pekingi palotakutyácska. Ösrégi, szép hosszú szőrű, a kinai 
árok udvarában kitenyésztett, 15-25 cm magas, zömök kis 
állat. Értelmes, igen ragaszkodik a gazdájához, kimondottan lu- 
xuseb. Minden színben előfordul, annál értékesebb, minél pará- 
nyibb. 


e 


2. Máltai pincsi. Állitólag már a régi egyiptomiak is tartottak hoz- 
zá hasonló kis kutyákat, s a római hölgyeknek is volt ilyesféle 
ölebük. Mindössze 20-25 cm magas, szőre hosszú, selymes, álta 
lában hófehér színű. Kimondottan luxusállat. 


3. Chihuahua. A legdivatosabb és legdrágább, 15-20 cm magas 
a. A legkisebbek akár egy pez: dénybe is beleférnek. 
Élénk vérmérsékletűek, az idegent megugatják, de inkább afféle 
eredj innen, mert én félek töled" hangsúllyal. Hosszú és rövid 
szórváltozatban, fehértől a sárgán át a feketéig szinte minden 
színben előfordul. Az azték birodalomban tenyésztették ki, ahol 
az uralkodó osztály luxuskutyája lehetett hajdanában. 


4. Xoloizcuintle. Ugyancsak Mexikóból ered, a meztelen — örök- 
letes alapon teljesen szőrtelen vagy szőrhiányos - kutyák közé tar- 
tozik. 30-50 cm marmagasságú fajta. Számunkra szokatlan, sót 
nem éppen szemgyönyörködtető a kopasz, szürkés színű, ka 
koponyatetőn és a farka végén ritkás szőrzetet viselő kutya, ám 
az ízlésen nem lehet vitázni — akad, aki éppen e miatt a különleges- 
sége miatt tartja. Állítólag a többi kutyától eltérően, verejtékmiri- 
gyek vannak a bőrében, s ezért nem liheg, ha melege van. Békés 
természetű, barátságos, értelmes fajtának írják le ismertetői. [ 
deti hazájában számtalan babona és népies gyógymód fűződik 
hozzá. A spanyol konkvisztádorok - akik porig rombolták az ősi 
azték birodalmat - egyes források szerint ínyencfalatként fogyasz- 
tották a meztelen kutya húsát. 

